Boeke | Hennie Van Deventer
Die spasie in my boekrak wat vir eie titels gereserveer is, huisves nou 18 boeke (plus een e-boek). Hulle is die volgende:
Gevorderdheid in jare kan die beste waargeneem word in vier dinge: ou hout om te brand, ou wyn om te drink, ou vriende om te vertrou en ou skrywers om te lees.
Scoops en skandes (Tafelberg, 1993)
Flaters en kraters (Tafelberg, 1996)
Oos, wes – reismoles! (Human & Rousseau, 1998)
Kroniek van ‘n koerantman (Tarlehoet, 1998)
‘n Vriend vir altyd (Human & Rousseau, 2000)
Halfpad hemel toe (Tarlehoet, 2001)
In kamera (Protea Boekhuis, 2003)
Polisie, polisie, ons reenboog is geroof (Tarlehoet, 2003)
Buurman van die Wildtuin (Tarlehoet, 2004)
Mayafudi (Tarlehoet, 2005)
Sabiepark – ons foto-album (Tarlehoet, 2006)
Mayafudi – memories of an elephant (Tarlehoet, 2006)
Oifante Onbeperk (Tarlehoet,2007)
Byl in my bos (Griffel Media, 2009)
Praat-praat in Tamatiestraat (Griffel, 2010)
Duisend dae langs die Sabie (Tarlehoet, 2011)
Lewensgroot en Groter (Tarlehoet, 2012)
NUUT: Laatoes – kykweer van ‘n kanniedood-koerantman (Naledi, 2017)
Die e-boek Spore in die Bos het by e-boeke vir Afrika verskyn.
Vir Litnet-onderhoud met Herman Lategan oor “Laatoes”, koerante en ander sake van die dag, klik op http://www.litnet.co.za/n-kanniedood-koerantman-n-onderhoud-met-hennie-van-deventer/
‘N HEERLIKE BUNDEL – Wordsworth
So stel die boekhandelgroep Wordsworth “Laatoes” op sy webblad bekend:
(Hennie van Deventer het diep spore in die joernalistiekwêreld getrap, onder meer as redakteur van Die Volksblad en uitvoerende hoof van koerante by Naspers. In die ongeveer twintig jaar sedert sy aftrede kon hy weer met mening begin skryf. Laatoes is geneem uit sy pennevrug in hierdie tyd: talle bydraes vir koerante, dagblaaie, blogs, Litnet en Netwerk24.
Die onderwerpe is uiteenlopend. Herinnerings by herdenkings van groot gebeure soos die moord op Verwoerd en die Soweto-opstand kry ’n onverwagse invalshoek, terwyl nostalgie die “afsterwe” van Sapa, herdenkingsgeleenthede en eerbewyse aan afgestorwe medejoernaliste kenmerk. Dan is daar natuurlik ook die baie ernstige sake, soos die Bokke se neerlaag teen die All Blacks en sy vrou se sewentigste verjaardag.
Die verrassende (of dalk nie?) ervarings met diere in die Krugerwildtuin sorg vir baie vermaak. Luiperds in hul erf, ratels op die stoep, vlakvarke in die kerk…
Laatoes is ’n heerlike bundel.
PLUK DIE BOEK KORREL VIR KORREL
Laatoes – kykweer van ‘n kanniedood-koerantman – blog
“Hierdie Hennie van Deventer-ou moes beslis ‘n koerantman gewees het” – kollega Sarel Venter se kommentaar ná ‘n vinnige koekeloer na die omslag van “Laatoes – kykweer van ‘n kanniedood-koerantman”.
Spore in die Bos – Swerftog van ‘n Olifant (Resensie: Anton J. Jansen)
Sterre: 4 – Fabelagtige ervaring
Die storie is geskryf met duidelike insig vanaf die skrywer, en die vloei van die verhaal het my tot so ‘n mate geboei dat dit werklik moeilik was om neer te sit. Ek het byvoorbeeld in my volwasse klasse spesiale “lees sessies” aan my studente opgedra, net sodat ek onversteurd self verder kon lees – hulle met vervelig-verpligte artikels, en ek kuier ongesteurd saam met Mayafudi. Was die boek beskikbaar in Engels, het ek dit vir hulle verpligte leesstof gemaak. Gevolglik kon ek egter die verhaal slegs oorvertel, en hulle het aan my lippe gehang. Hulle wou daagliks weet wat het ek nuut gelees omtrent Mayafudi. My studente is Taiwanees, en gevolglik ken hulle nie (behalwe vir troeteldiere) die diereryk soos ons Suid-Afrikaners nie. En, dis waar die lekkerste van lekker ingekom het: om die verhaal met my studente te kon deel.